**Оқудағы басты мақсат –сапалы білім алу мен білім беруде.**

Қазіргі таңда білім беру жүйесінің мақсатының бірі – әлемдік білім беру кеңістігіне ықпалдастырылған және қоғам қажеттіліктеріне сай көп деңгейлі үздіксіз білім берудің ұлттық үлгісін қалыптастыру екені барлығымызға аян. Қазақстандағы білім беру үдерісіне енген жаңартылған білім беру бағдарламасы – заман талабына сай келешек ұрпақтың сұранысын  қанағаттандыратын тың бағдарлама.Жаңартылған білім беру бағдарламасының негізгі мақсаты-білім мазмұнының жаңаруымен қатар, критериалды бағалау жүйесін енгізу және оқытудың әдіс-тәсілдері мен әртүрлі құралдарын қолданудың тиімділігін арттыруды талап етеді.

Оқушылардың мектепте табысты оқуы ғана емес, өмірде де табысты болуы  мұғалімнің  қабілетіне, оның құзыреттілігіне байланысты. Білім берудің мазмұны жаңарып, жаңаша көзқарас пайда болды. Осыған байланысты ұстаздар оқытудың әдіс-тәсілдерін үнемі жаңартып отырумен қатар жаңа технологияларды меңгеру, оны тиімді қолдана білуі қажет. Білім мазмұнын жаңарту тікелей шығармашылық ізденісі мұғалімнің кәсіби шеберлігіне байланысты.Сондықтан, өз шәкірттеріміздің қазіргі заман талаптарына сай болуын қаласақ, біз өзіміз де білімімізді жетілдіріп отыруымыз керек. Мен биыл «Өрлеу» біліктілікті арттыру ұлттық орталығы» акционерлік қоғамының филиалы Ақтөбе облысы бойынша педагогикалық қызметкерлердің біліктілігін арттыру институтының ұйымдастыруымен институт базасында, Қызылорда облысы бойынша педагогикалық қызметкерлердің біліктілігін арттыру институты тренері Мыханова Орынкүл Жұматайқызының жетекшілігімен «ҚР орта білім беру мазмұнын жаңарту аясында **«География»** және **«Жаратылыстану»** пәндері бойынша педагог кадрлардың біліктілігін арттыру курсынан 2019 жылғы 03-17 маусым айының аралығында білімімді жетілдірдім. Курс басталғаннан бастап  өмірлік қағидат  ретінде мына сөзді естен шығармадым: «Мұғалім әрдайым ізденісте болса ғана шәкірт жанына нұр құя алады». Дамуға ұмтылған, жаңаға талпынған кез келген педагогте бұл ұстаным болу керек деп есептеймін. Себебі, мектеп жұмысы мен оқушы жетістіктерін өрістетудегі негізгі тұлға- мұғалім. Ал заманауи мұғалім жаңашыл идеяларды қабылдауға дәстүрлі оқыту әдістерін өзгертуге, кәсіби біліктілігін көтеруге дайын болуы керек.

Оқытуда жаңа идеяларды әр сабақта жан-жақты қолданып, жаңаша оқытудың тиімді жолдарын тауып, жүйелі түрде қолдану-заман талабы болып отыр. Оқыту жүйесі өзгерді. Шындығында мұғалімнің алдында оқушыларға білім мен тәрбие беруде үлкен жауапкершілік тұр. Әрбір оқушыны оқытып тәрбиелеуге байланысты мәселелерді өздігімен және шығармашылық ынтамен шешуге қабілетті жаңашыл мұғалім қажет.

Сонымен қатар жаңартылған білім берудің маңыздылығы-оқушы тұлғасының үйлесімді қолайлы білім беру ортасын құра отырып сын тұрғысынан ойлау, АҚТ –ны қолдану, зерттеу жұмыстарын жүргізу, коммуникативті қарым-қатынас жасай алу, жеке, жұппен және топта жұмыс жасай білу қабілеттерін арттыру қажеттігін тренеріміз Орынкүл Жұматайқызы өз ісінің шебері ретінде жоғағы деңгейде бізге түсіндіре білді.

Себебі тренерміз осы жаңартылған білім беру бағдарламасының түйінді идеясын іске асыру үшін қажетті дағдыларды, тиімді оқыту мен оқу тәсілдері, тиімді сұрақтар қоя білу критериалды бағалау,саралау тапсырмаларын ұйымдастыруды, қысқа мерзімді, орта мерзімді жоспар, дескриптор құра білуді, модерация ұғымын, жаңартылған білім беру бағдарламасын іске асыру, жоспарлау туралы көптеген мәліметтер кеңінен қамти білді. Курс тақырыбы бойынша тренеріміз Орынкүл Жұматайқызының біліктілік деңгейі, баяндауы, педагогикалық шеберлігі,үйретудегі әдіс-тәсілдері өте жоғары екендігі бірден байқалды. Біз жұмыс барысында тәжірибе жұмысының әртүрлі түрін таңдау арқылы топтық, ұжымдық, жеке тапсырмаларды орындадық. Пән бойынша пәндік аспектілерді меңгеріп, әдіс-тәсілдерді сабақ жоспарлауға сала отырып, оны топта талдадық. Ол сабақтарды рефлексия және талқылау кезеңдерімен ұштастырып, білімімізді толықтырдық. Курс аясында жаңартылған білім беру бағдарламасын жан-жақты тереңінен түсіне алдық деп ойлаймын.

Осы сөздеріме дәлел болу үшінт курс аясында шығармашыл әріптесім Балшоразұлы Ербақыттың шығарған мына өлең жолдарына тоқталмасқа болмас деп ойлаймын:

Алғашқы аптада Ербақыт өз әріптестеріне топтық жұмыс барысында теория мен практиканы ұштастыру мақсатында жұмыстану барысында былай деп шабыттанды:

Дәстүрлі жаңашылға айналғанда

Оқу оқып бастадық айла бар ма

Білім нәрін сіңірген бойымызға,

Алғыс айтам шын жүректен,

Қызылордадан келген

Орынкүл апайыма

Жарқын жүзді тартымды мінезі бар

Айтқанына құлақ салып ілесіп ал.

Жаңашылдық жаңа білім шебері ғой

Білмегенді ұялмай түзетіп ал- деп бағдарламаны игеруге талпынған әріптестерін уәждеуге тырысқан Ербақыт жаңа бағдарлама түйінді идеяларын ұғынғаннан сон екінші аптада әріптесім шабыты тереңінен оянды:

ОМЖ мен ҚМЖ дан бас қатып,

Жаңашылдық жаңа білім бастадық

Меңгеруге жаңашылдық бағытын,

Жатырмыз ғой кітап, гугл ақтарып

Мәңгілік Ел идеясын ұғындық

Балалардан тұлға жасар құндылық,

Бәрін біліп тұрмаған соң жұлқынып,

Көңілімде тұрып, алды мың күдік

Мақсат, дағды, критериалды бағалау,

Әдісі мен тәсілі бар саралау,

Белсенді оқу, сыни ойлау, уәждеу

Одан қалса кітапхана аралау

Жоспар құру ең алдымен жұмысым

Оны білу бұл біз үшін ұлы сын,

Баршамызға бағыт беріп тренер

Ұстаздықтың қыры сырын меңгерген.

Көп нәрсеге жететұғын қолың бір,

Жаңа білім мазмұнының жолын біл

Бәрімізді уәждеп, дұрыс бағытқа

Жасай берсін апайымыз Орынкүл

Бірлігіміз берекеміз кең дарып,

Сыйласайық қанатымыз тең қағып

Жасап жатқан,Ұстаздықтың жолында

Жасай берсін,Ұстазымыз Орынкүл.

 Қазіргі таңда білімдінің алға түсіп, бәйгеден озып келетін заманы енді туды. Жаңартылған білім берудің маңыздылығы – оқушы тұлғасының үйлесімді қолайлы білім беру ортасын құра отырып сын тұрғысынан ойлау, зерттеу жұмыстарын жүргізу, тәжірибе жасау, АКТ-ны қолдану, коммуникативті қарым-қатынасқа түсу, жеке, жұппен, топқа жұмыс жасай білу, функционалды сауаттылықты, шығармашылықты қолдана білуді және оны тиімді жүзеге асыру үшін қажетті тиімді оқыту әдіс-тәсілдерді (бірлескен оқу, модельдеу, бағалау жүйесі, бағалаудың тиімді стратегиялары) курс барысында ұғындық.

Тренеріміз Орынкүл Жұматайқызының талап қоюының арқасында біз:

* Оқу бағдарламаларының мазмұнын, мақсаты мен міндетін білдім және түсіндім;
* Жаңартуды жүзеге асыруға қажет икемділік пен дағдыларды меңгердім;
* Критериалды бағалау жүйесін түсіндім және практикада қолдана алуға қол жеткіздік деп ойлаймын.

 Одан әрі білім мазмұнын жаңарту тікелей шығармашылық ізденістегі мұғалімнің кәсіби шеберлігіне байланысты.. Қазіргі таңда пәнді жақсы, терең білетін, күнделікті сабақтағы тақырыпты толық қамтитын, оны оқушыға жеткізе алатын, әр түрлі деңгейдегі тапсырмаларды білу іскерлігі, оқытудың дәстүрлі және ғылыми жетілдірілген әдіс-амалдарын, құралдарын еркін меңгеретін, оқушылардың пәнге қызығушылығын арттыра отырып дарындылығын дамытудағы іздену-зерттеу бағытындағы тапсырмалар жүйесін ұсыну өмір талабы. Ертеңінен үміт күткен Мәңгілік еліміздің ұрпағы білімді, білікті болу үшін нақты жоспар, нақты қадам керек. Әр мұғалім әзірленіп жатқан жаңа мазмұнды бағдарламаны игеруі маңызды өйткені, бағдарламадағы  кейбір  оқу  мақсаттары  оқушылардың  шынайы  өмірде  кездесетін проблемаларды анықтап, оларды зерттеуін талап етеді. Оқушы сыныптан сыныпқа ауысуына қарай  бұл  проблемалар  күрделене  түседі. Жаттығуларды орындаған кезде оқушылардың алдыңғы сыныптарда және басқа пәндер бойынша  алған  білімдерін  еске  түсіруі  және  қолдана  алуы  маңызды  болып  табылады.Курстан алған білімімізді сабақта қолданып,оқушыларға жаңартылған бағдарлама негізінде білім нәрін бере бастадық.Осының бәрі Ұстаз берген,яғни Орынкүл Жұматайқызының ерінбей, талмай берген дәрісі деп білемін.Бұл курстан алған әсерім өте көп.Сөзімнің соңын қорытындылай келе, бұл жаңартылған білім беру бағдарламасы бойынша менің көкейге түйгенім: алдымызға бір мақсат қоя отырып, сол мақсатқа жету жолында шәкірттердің жүрегіне жол тауып,әрекеттендіре білу шеберлігіне жетсек,егемен елдің ұл-қыздары білімді де білікті болып шықпақ. Сондықтанда,осы курста тәлім ала отырып мына өлең жолдары арқылы жеткізсем деймін.

Жай мұғалім хабарлайды,
Жақсы мұғалім түсіндіреді,
Керемет мұғалім көрсетеді.
Ұлы мұғалім шабыттандырады. Уильям Уорд ағылшын ағартушысы,-айтқандай дәріс берген Орынкүл Жұматайқызын еңбегін қалай айтсамда,осыдан артық сөз айтпас едім.

 **Казиева Флюра Қоңыратбайқызы**

 Ақтөбе облысы Байғанин ауданы

 Қ.Жазықов атындағы орта мектебінің

 география пәнінің мұғалімі